b"\n_START_ARTICLE_\nReims \xc3\x86rkebispes\xc3\xa6de\n_START_PARAGRAPH_\nVerdenssarv i Reims er et omr\xc3\xa5de p\xc3\xa5 4,16 ha i Reims i departementet Marne i regionen Champagne-Ardenne i det nordlige Frankrig. Verdensarven omfatter de tre vigtigste bygninger under \xc3\x86rkebispes\xc3\xa6det Reims. Det er domkirken Notre-Dame de Reims, Klosterkirken Saint-Remi og Tau-paladset._NEWLINE_Der var her, at kong Klodevig 1. blev d\xc3\xb8bt i 498. Det var ogs\xc3\xa5 her, at mange franske konger blev kronede mellem 990 og 1825._NEWLINE_Omr\xc3\xa5det blev optaget p\xc3\xa5 UNESCOs Verdensarvsliste i 1991.\n_START_SECTION_\nNotre-Dame de Reims\n_START_PARAGRAPH_\nNotre-Dame de Reims (fransk for Vor Frue af Reims) er den romersk-katolske domkirke i Reims. Den er bygget i gotisk stil. Den er en af Frankrigs st\xc3\xb8rste katedraler, og den er s\xc3\xa6rlig kendt for sin rigt udsmykkede facade. Katedralen er hovedkirke i \xc3\x86rkebisped\xc3\xb8mmet Reims._NEWLINE_Indtil 1825 var domkirken en kroningskirke, hvor de franske konger blev kronet._NEWLINE_Sammen med domkirkerne i Amiens og Chartres er Notre-Dame de Reims betydningsfulde eksempler p\xc3\xa5 gotisk kirkebyggeri i det nordlige Frankrig._NEWLINE_Den \xc3\xa6ldre domkirke br\xc3\xa6ndte i 1211. Den sidste del af den nuv\xc3\xa6rende kirkes tag lagt i 1299, mens vestfacaden stod f\xc3\xa6rdig i 1300-tallet. P\xc3\xa5 det samme sted l\xc3\xa5 den kirke, hvor kong Klodevig 1. blev d\xc3\xb8bt af Sankt Remigius af Reims den 24. december 498.\n_START_SECTION_\nKlosterkirken Saint-Remi\n_START_PARAGRAPH_\nKlosterkirken Saint-Remi (fransk: Basilique Saint-Remi de Reims) er en basilika, bygget fra 1005 til 1049 i byen Reims i regionen Champagne-Ardenne, Frankrig. Kirken indeholder relikvier efter Reims' byhelgen og Frankrigs nationalhelgen Sankt Remigius af Reims, biskop af Reims i 459\xe2\x80\x93533. Kirken indeholder ogs\xc3\xa5 flere andre grave.\n_START_SECTION_\nTau-paladset\n_START_PARAGRAPH_\nTau-paladset (fransk: Palais du Tau) i Reims i Frankrig, var bolig for \xc3\xa6rkebiskoppen af Reims._NEWLINE_En brand 19. september 1914 \xc3\xb8delagde paladset, og bygningen blev f\xc3\xb8rst restaureret efter 1945._NEWLINE_Paladset forbindes med det franske monarki, eftersom Frankrigs konger blev kronet i domkirken Notre-Dame de Reims, som er nabobygningen. Paladset var residens og omkl\xc3\xa6dningskammer for kongerne f\xc3\xb8r kroningsceremonierne. Banketterne efter kroningen blev ogs\xc3\xa5 holdt her; den \xc3\xa6ldste kendte kroningsbanketten fandt sted i 990, den sidste i 1825._NEWLINE_Et museum med genstande fra katedralen, Mus\xc3\xa9e de l'\xc5\x92uvre, blev \xc3\xa5bnet i 1972."